******R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

(nu produce efecte juridice)\*

**Iniţiator**

**PRIMAR,**

**SOÓS ZOLTÁN**

**H O T Ă R Â R E A nr. ...................**

**din ....................................2024**

**privind stabilirea salariilor de bază pentru funcționarii publici și personalul contractual din cadrul familiei ocupaționale *„Administrație”* din aparatul de specialitate al primarului municipiului Târgu Mureș și din serviciile publice, precum și direcțiile cu personalitate juridică aflate în subordinea Consiliului Local Municipal,**

**începând cu anul 2024**

***Consiliul local al municipiului Târgu Mureș, întrunit în ședință ordinară de lucru,***

**Având în vedere:**

* Referatul de aprobare nr. 393/04.01.2024 inițiat de Primar prin Direcția proiecte cu finanțare internațională, resurse umane, relații cu publicul și logistică, privind stabilirea salariilor de bază pentru funcționarii publici și personalul contractual din cadrul familiei ocupaționale *„Administrație”* din Aparatul de specialitate al Primarului Municipiului Târgu Mureș, Mureș și din serviciile publice, precum și direcțiile cu personalitate juridică aflate în subordinea Consiliului Local Municipal începând anul 2024;
* Raportul de specialitate nr............../........................2024 al Direcției economice;
* Raportul de specialitate nr. ...................../.........................2024 al Direcției Juridice, Contencios Administrativ și Administrație Publică Locală;
* Raportul Comisiilor de specialitate din cadrul Consiliului local municipal Târgu Mureș.

**Ținând cont de prevederile:**

* H.C.L. nr. 223/27.07.2017 privind stabilirea salariilor de bază pentru funcțiile publice și posturile de natură contractuală din cadrul familiei ocupaționale *„Administrație”* din Aparatul de specialitate al primarului Municipiului Târgu Mureș și din serviciile publice;
* H.C.L. nr. 298/23.11.2017, privind stabilirea unor măsuri de punere în aplicare a prevederilor art. 2 din H.C.L. nr. 223/27.07.2017 privind stabilirea salariilor de bază pentru funcțiile publice și posturile de natură contractuală din cadrul familiei ocupaționale *„Administrație”* din Aparatul de specialitate al primarului Municipiului Târgu Mureș și din serviciile publice și a Legii nr. 153/2017 privind salarizarea personalului plătit din fonduri publice, cu modificările și completările ulterioare;
* H.C.L. nr. 356/19.12.2017 privind aprobarea salariilor de bază actualizate pentru funcțiile publice și contractuale din cadrul familiei ocupaționale *„Administrație”* din Aparatul de specialitate al Primarului Municipiului Târgu Mureș și din serviciile publice, aprobate prin H.C.L. nr. 298/2017;
* HCL nr. 47 din 25.02.2021 privind modificarea structurii organizatorice a aparatului de specialitate al Primarului Unității administrative teritoriale Târgu Mureș, Cabinet primar și cabinet viceprimari
* H.C.L. nr.172/27.04.2023 privind modificarea și completarea H.C.L.M. nr. 33/2023 referitoare la stabilirea salariilor de bază pentru funcționarii publici și personalul contractual din cadrul familiei ocupaționale *„Administrație”* din aparatul de specialitate al primarului municipiului Târgu Mureș și din serviciile publice, precum și direcțiile cu personalitate juridică aflate în subordinea Consiliului Local Municipal, începând cu anul 2023;
* Nomenclatorul funcțiilor necesare desfășurării activităților specifice fiecărei instituții sau autorități a administrației publice locale, precum și ierarhia funcțiilor prevăzute în anexa nr. VIII din Legea – cadru nr. 153/2017 privind salarizarea personalului plătit din fonduri publice,

**În conformitate cu dispozițiile:**

* Art. 7, lit. a) și lit. g), art. 9, art. 10, art. 11, alin. (1) – (4), art. 12, alin. (1), art. 13, art. 19 coroborate cu cele ale art. 38, alin. (3), lit. e) și f), art. 41 din Legea – cadru nr. 153/2017 privind salarizarea personalului plătit din fonduri publice, cu modificările şi completările ulterioare,
* Art. 1 din H.G. nr. 900/2023 pentru stabilirea salariului de bază minim brut pe țară garantat în plată;
* Art. 159 – 165 din Legea nr. 53/2003, republicată, privind Codul muncii, cu modificările și completările ulterioare;
* Art. 3, art. 95, alin. (3), art. 96, art. 100, art. 105, alin. (1), art. 155, alin. (5), lit. e), art. 391, art. 392 și art. 409 din O.U.G. nr. 57/2019 privind Codul administrativ, cu modificările și completările ulterioare;
* Art. 1 alin. (5) din O.U.G. nr. 115/14 decembrie 2023 privind unele măsuri fiscal-bugetare în domeniul cheltuielilor publice, pentru consolidarea fiscală, combaterea evaziunii fiscale, pentru modificarea și completarea unor acte normative, precum și pentru prorogarea unor termene;
* ART. I din O.U.G. nr. 127/28 decembrie 2023 pentru modificarea şi completarea unor acte normative, prorogarea unor termene, precum şi unele măsuri bugetare;
* Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

**În temeiul:**

* art. 129, alin. (1), alin. (2), lit. a) coroborat cu alin. (3), lit. c) și art. 139, alin. (1) art. 196, alin. (1), lit. a) și ale art. 243, alin. (1), lit. a) din O.U.G. nr. 57/2019 privind Codul administrativ, cu modificările și completările ulterioare,

**H o t ă r ă ş t e**:

**Art. 1** Începând cu luna ianuarie 2024, salariile de bază pentru funcționarii publici și personalul contractual din cadrul familiei ocupaționale *„Administrație”* din Aparatul de specialitate al Primarului Municipiului Târgu Mureș și din serviciile publice, precum și direcțiile cu personalitate juridică aflate în subordinea Consiliului Local Municipal, se majorează cu 5% față de luna decembrie 2023.

(2) Începând cu luna ianuarie 2024, cuantumul sporurilor, indemnizaţiilor, compensaţiilor, primelor şi al celorlalte elemente ale sistemului de salarizare care fac parte, potrivit legii, din salariul brut lunar, solda lunară de care beneficiază personalul plătit din fonduri publice se menţine cel mult la nivelul cuantumului acordat pentru luna decembrie 2023, în măsura în care personalul ocupă aceeaşi funcţie şi îşi desfăşoară activitatea în aceleaşi condiţii.

(3) Începând cu luna ianuarie 2024, indemnizaţiile lunare pentru funcţiile de demnitate publică şi funcţiile asimilate acestora, prevăzute în anexa nr. IX din Legea-cadru nr. 153/2017, cu modificările şi completările ulterioare, altele decât cele prevăzute la alin. (1), se menţin la nivelul aferent lunii decembrie 2023.

(4) Salariile de bază determinate în condițiile alin. (1) care depășesc indemnizația lunară a viceprimarului Municipiului Târgu Mureș se limitează la valoarea acesteia, în condițiile legi.

**Art. 2.** Stabilirea veniturilor salariale lunare, care cuprind salariul de bază, indemnizațiile, sporurile, adaosurile, primele, premiile precum și toate celelalte elemente ale sistemului de salarizare corespunzătoare fiecărei categorii de personal, se realizează prin dispoziție a Primarului Municipiului Târgu Mureș pentruAparatul de specialitate al Primarului Municipiului Târgu Mureș, respectiv prin decizie a conducătorului instituției publice cu personalitate juridică aflate în subordinea Consiliului Local Municipal Târgu Mureș.

**Art. 3.** Cu aducerea la îndeplinire a prevederilor prezentei hotărâri se încredințează Executivul Municipiului Târgu Mureș prin Direcția proiecte cu finanțare internațională, resurse umane, relații cu publicul și logistică - Serviciul salarizare și resurse umane, respectiv instituțiile publice cu personalitate juridică aflate în subordinea Consiliului Local Municipal Târgu Mureș.

**Art. 4.** În conformitate cu prevederile art. 252, alin. (1), lit. c) și ale art. 255 din O.U.G. nr. 57/2019 privind Codul administrativ precum și ale art. 3, alin. (1) din Legea nr. 554/2004, privind contenciosul administrativ, cu modificările și completările ulterioare, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 5.** Prezenta hotărâre se comunică Direcției proiecte cu finanțare internațională, resurse umane, relații cu publicul și logistică , Direcției economice din cadrul Aparatului de specialitate al Primarului Municipiului Târgu Mureș și instituțiilor publice cu personalitate juridică aflate în subordinea Consiliului Local Municipal Târgu Mureș.

**Viză de legalitate**

**Secretarul General al Municipiului Târgu Mureș**

**Bordi Kinga**